kardosdrur/scandi-wiki huggingface dataset:
Ludvig Hegner

Ludvig Albert Hegner (født 1. maj 1851 i København, død 7. november 1923 smst) var en dansk kontrabasspiller, kapelmusicus  og komponist. Han var bror til cellisten og komponisten Anton Hegner og havde yderligere en bror, der spillede kontrabas i Hovkapellet i Stockholm. Desuden var både hans søn, Louis Alexander Hegner (1876-1968) og hans sønnesøn, Louis Oscar Hegner (1897-1967) anerkendte kontrabassister og kongelige kapelmusici. Den sidste var lærer for bl.a. Erik Moseholm og Niels-Henning Ørsted Pedersen. 

Ludvig Hegner blev uddannet på Det Kongelige Danske Musikkonservatorium i 1870 med bl.a. Niels W. Gade som lærer og var fra 1884-1919 medlem af Det Kongelige Kapel. Fra 1893 blev han den første kontrabaslærer ved konservatoriet og fik sin egen søn som en af de første elever. 

Ludvig Hegner fik også en solistkarriere. Efter en optræden i New York blev han i New York Times sammenlignet med tidens berømteste på instrumentet, Domenico Dragonetti og Giovanni Bottesini. Hans instrument var næsten 200 gammelt og bygget i Wien. Han havde købt det af et italiensk operaselskab der var gået fallit under et ophold i København.

I 1896 udgav han en kontrabasskole, og han bidrog yderligere til nogle samlinger af musik for kontrabas. Efter sigende skulle det være ham, der inspirerede Carl Nielsen til at skrive Serenata in vano.

Han var Ridder af Dannebrog.

Musik 
Hegners musik er vistnok udelukkende for kontrabas og klaver.
 Legende, op. 5
 Nocturne, op. 6
 Trois Morceaux
 Fantasi über ein Lied von Franz Abt
 Elegie
 Mazurka de Concert
 Romance

Kilder 
 Om kontrabassister 1
 Om kontrabassister 2

Eksterne henvisninger 
 

Danskere i 1900-tallet
Danskere i 1800-tallet
Bassister fra Danmark
Komponister fra Danmark
Riddere af Dannebrog
Kongelige kapelmusici fra Danmark
Personer fra København
Neighbours (sang)

"Neighbours" er en sang fra The Rolling Stones album Tattoo You fra 1981.

Den blev skrevet af Mick Jagger og Keith Richards, og "Neighbours" er bemærkelsesværdig da den er en ud af to nye sange fra Tattoo You, som ikke er en overskudssang fra tidligere indspilninger. Jagger blev inspireret af Richards problemer med sine naboer, efter guitaristen var blevet smidt ud af sin New York City lejlighed efter klager om, at han havde spillet for høj musik . Om det sagde Richards på tidspunktet for udgivelsen:” Patti Hansen og jeg (er blevet smidt ud af lejligheder i New York). Mick skrev teksten til det – og han har aldrig problemer med naboer… Jeg har en even til at finde en hel bygning af meget rolige mennesker, men der er altid nogle der skal være på tværs… ”Neighbours” er den første sang, mener jeg, som Mick nogensinde rigtig har skrevet til mig. Det er en som jeg ville have ønske, at jeg havde skrevet ”. 

Indspilningerne foregik mellem oktober og november 1980, og gennem april og juni, 1981, i Pathé Marconi Studios, Paris, og Atlantic Studios New York. 

Jagger sang, mens Ricahrds og Ronnie Wood spillede de eletriske guitarer, hvor Wood spillede soloen. Charlie Watts og Bill Wyman spillede henholdsvis trommer og bass, og Sonny Rollins bidrog med at spille saxofon, en ud af tre på albumet. Ian Stewart spillede nummerets klaver .

Sangen findes også på live albummet Live Licks fra 2004.

Eksterne kilder og henvisninger 

Officiel tekst
Hør The Rolling Stones ”Neighbours”

Fodnote 

Rolling Stones-sange
Sange fra 1981
Am Mellensee

Am Mellensee er en kommune i landkreis Teltow-Fläming i den den tyske delstat Brandenburg.

Kommunen Am Mellensee ligger ca. 40 km syd for Berlins centrum ved søerne Hegesee, Mellensee, Neuendorfer See og Schulzensee.

Bydele 
 Gadsdorf
 Klausdorf
 Kummersdorf-Alexanderdorf
 Kummersdorf-Gut
 Mellensee
 Rehagen
 Saalow
 Sperenberg

Nabokommuner 
Am Mellensee ligger mellem Trebbin i nordvest, Zossen mod nordøst og øst, Baruth/Mark mod sydøst og Nuthe-Urstromtal mod sydvest og vest.

Benediktinerklosteret St. Gertrud 

I Alexanderdorf Benediktinerklosteret St. Gertrud, der er det eneste Benediktinerkloster der er oprettet i Brandenburg efter reformationen. Det blev grundlagt i 1934.
Paris-Nice 2008

Paris-Nice 2008 vil finde sted fra 9. marts til 16. marts 2008, mellem Amilly og Nice.

Alberto Contador, vinderen af 2007-udgaven, er ikke i stand til at forsvare sin titel da Astana Team ikke blev inviteret til løbet efter det der skete ved Tour de France 2007.

Etaper

Prolog – 9. marts 2008: Amilly, 4,6 km (ITT)

1. etape – 10. marts 2008: Amilly – Nevers, 184.5 km

2. etape – 11. marts 2008: Nevers – Belleville, 201 km

3. etape – 12. marts 2008: Fleurie – Saint-Étienne, 165.5 km

4. etape – 15. marts 2008

5. etape – 14. marts 2008

6. etape – 15. marts 2008: Sisteron – Cannes, 206 km

7. etape – 16. marts 2008:  Nice – Nice, 119 km

Trøjernes fordeling gennem løbet

Referencer

Eksterne links 
Officielle hjemmeside

Cykelløb i 2008
2008
Sangskriverværksted

I et sangskriverværksted mødes man og lytter til hinandens sange, som derefter bliver udsat for konstruktiv kritik.

Se også 
 Sangskrivning

Eksterne henvisninger 
 KODA vedligeholder en liste  over danske sangskriverværksteder. 

Musikuddannelse
Skriveværksteder
Statsterrorisme

Statsterrorisme er terrorisme, udøvet af (eller på ordre fra) staten overfor egne eller andre staters borgere. Et godt eksempel er den vold, der blev udøvet i Nazityskland under anden verdenskrig, hvor befolkningen oplevede terror som en del af regeringens politik.

Det første eksempel på terrorisme i moderne tid var et eksempel på statsterrorisme, nemlig Robespierres terrorregime 1793-1794 under den franske revolution, hvor de revolutionære fastholdt magten ved at anvende vold, trusler og massevis af henrettelser. Andre eksempler på statsterrorisme er Sovjetunion under Stalin 1929-1953, Cambodja under Pol Pot 1976-1979 og Argentinas militærdiktatur 1976-1983.

Begrebet statsterrorisme er ikke entydigt anerkendt. Nogle definitioner af terrorisme tager udgangspunkt i, at kun ikkestatslige aktører kan udføre terrorhandlinger, sådan at statsterrorisme pr. definition ikke kan finde sted. 

Udover den direkte statsterrorisme bruger man begrebet "statssponsoreret terrorisme", hvor en stat støtter ikkestatslige aktørers udførelse af terrorhandlinger. Eksempler på aktioner, der er blevet opfattet som statssponsoreret terrorisme, er gidseltagningen på den amerikanske ambassade i Teheran i 1979 og USA's støtte til de såkaldte contraer i Nicaragua i 1980'erne.

Kilder 

Terrorhandlinger efter type
Terrorisme
Caldera

En caldera er en kraterlignende formation, der fremkommer, når en vulkan synker sammen efter et stort udbrud.

Ordet "caldeira" stammer fra portugisisk og betyder kedel.

Opståen 
En caldera opstår fra en vulkan således:
 Først går vulkanen i kraftigt udbrud, hvorved store mængder magma fra vulkanens indre sendes ud.
 Når magmakammeret er tømt, er vulkanen kun en tynd skal ovenpå et kæmpe hul i vulkanens indre.
 Vulkanen synker sammen, og der dannes en bjergring rundt om den.
 Hvis magmastrømmen under vulkanen fortsætter, kan processen begynde forfra, og der kan dannes nye bjergringe inde i den yderste caldera.

Størrelse 
Calderaer er temmelig store, ofte flere kilometer i diameter og kaldes i så fald supercaldera eller megacaldera og i så fald er årsagen til krateret som regel en supervulkan.

Calderaer − væsentlige 
Nogle væsentlige calderaer er:
 Ngorongoro – Tanzania,
 La Garita Caldera – sydvestlige Colorado, USA
 Yellowstone Caldera – nordvestlige Wyoming, USA
 Crater Lake – Oregon, USA
 Santorini – Ægæiske hav
 Tobasøen – nordlige Sumatra, Indonesien
 Campi Flegrei – vest for Napoli, Italien

Calderaer - rummet 
Calderaer på Venus, Mars, Månen og Jupiters måne Io er imponerende i deres store antal og størrelse.

Eksterne henvisninger 

 Vulkaneksperten.dk om Caldera

Vulkanisme
Orlogsskonnerten St. Thomas

St. Thomas blev bygget på Orlogsværftet i København, påbegyndt i 1869 og søsat i 1871. St. Thomas var langt den største af de seks orlogsskonnerter, og den var Marinens sidste større skib, der var bygget af træ. Motoren var fra Burmeister & Wain og ydede 1.868 HK. Skibets skrue kunne hejses op i en brønd, så den ikke sinkede fremdriften, når der førtes sejl. Opkaldt efter en af De dansk-vestindiske øer og beregnet til tjeneste i mildt klima. Der var således ingen kakkelovne eller andre varmekilder på skibet, og da skibet kom sent hjem fra togt i vinteren 1889, var det isvinter i Danmark, og halvdelen af besætningen lå syge, da det nåede i havn. St. Thomas måtte have flere tilløb, før det kom i tjeneste. Det første prøvetogt i 1872 blev kort, da der blev opdaget flere konstruktionsfejl. På næste prøvetogt i 1873 kom St. Thomas ud i frisk kuling vest for Irland, og skibet slingrede op til 25 procent, med det resultat, at der konstant stod vand på dækket. Skibet måtte søge havn og derefter returnere til Danmark, og der gik hele otte år med ombygning og reparationer, før det endelig kunne komme på et tredje – vellykket – prøvetogt i 1881. St. Thomas havde kun en enkelt svingkanon, placeret mellem skorstenene, mens de øvrige var placeret ved skibssiderne. Efter omarmeringen i 1888, hvor svingkanonen forsvandt, blev skorstenene rykket tættere sammen. Blev i 1885 klassificeret som krydserkorvet. St. Thomas havde ganske vist ingen korvetrigning, men i sejskibenes sidste år tog man ikke så tungt på den slags. Blev fra 1896 regnet som skoleskib og klassificeret som skonnert.

Tekniske data

Generelt 
 Længde: 69,5 m
 Bredde: 10,0 m 
 Dybgang: 5,6 m
 Deplacement: 1.700 ton
 Fart 13,3 knob
 Besætning: 180 i 1872, 190 i 1888

Armering 
 Artilleri (1872): 1 styk 60 pund (20,5 cm) riflet forladekanon og 4 styk 15 cm riflede forladekanoner. Fra 1878 tillige 2 styk 37 mm revolverkanoner. 
 Artilleri (1880): 1 styk 60 pund (20,5 cm) riflet forladekanon og 4 styk 12 cm riflede bagladekanoner, samt 2 styk 37 mm kanoner. Fik 1883 en ekstra 37 mm kanon. 
 Artilleri (1888): 8 styk 12 cm riflede bagladekanoner samt 6 styk 37 mm revolverkanoner.

Tjeneste 
Med sin lange prøve- og ombygningsperiode kom St. Thomas først i aktiv tjeneste i 1881, hvor det blev til et togt til Middelhavet. I alt blev det til fire togter til Middelhavet frem til 1893, mens det kun blev til to togter til Vestindien, hvoraf det sidste var som stationsskib ved De dansk-vestindiske øer i forbindelse med krigen mellem USA og Spanien i 1898. Slettet af den aktive liste i 1901 og solgt til ophugning i 1907.

Litteratur 
 R. Steen Steensen, Vore krydsere. Marinehistorisk Selskab 1971.

Eksterne henvisninger 
 Krydserkorvetten St. Thomas i Den sorte Registrant

St. Thomas
St. Thomas
Vilhelm Dahlerup
Engforglemmigej

 
Engforglemmigej (Myosotis scorpioides), ofte skrevet eng-forglemmigej, er en 15-40 cm høj urt, der vokser ved søer og vandløb. Den blomstrer fra juni til august, hvor blomsterne sidder i en krum stand, som efterhånden rettes ud. Blomsterstand er en asymmestrisk kvast, som kaldes svikkel.

Beskrivelse 
Engforglemmigej er en flerårig urt med en opstigende til opret, men spinkel vækst. Første år dannes kun en grundstillet roset af blade, men næste forår skyder stænglerne til vejrs. De er kantede i tværsnit og tæt hårede. Bladene er spredt stillede og elliptiske med hel rand. Begge sider er lyst grågrønne og hårklædte.

Blomstringen sker i juni-august, hvor blomsterne sidder i en krum stand, som efterhånden rettes ud (en svikkel). Sviklerne er oftest bladløse til forskel fra den lignende sumpforglemmigej. De enkelte blomster er 5-tallige og regelmæssige med klokkeformet bæger og en fladkravet, lyseblå krone af runde kronblade. Kronen er 7-9 mm i diameter. Frugterne er brune delfrugter.

Rodnettet består af en skråtstillet jordstængel, som bærer trævlede rødder.

Højde x bredde og årlig tilvækst: 0,40 x 0,30 m (40 x 30 cm/år).

Voksested 

Arten er hjemmehørende i Europa, Kaukasus og Centralasien. I Danmark findes den overalt (undtagen på Læsø) på fugtige steder.

I en mose ved Arresø findes den sammen med bl.a. alm. brunelle, bukkeblad, alm. fredløs, frøbid, kattehale, alm. skjolddrager, vandnavle, vandrøllike, blåtop, djævelsbid, duskfredløs, engkabbeleje, engnellikerod, engviol, gul iris, gåsepotentil, hjortetrøst, høj sødgræs, kragefod, lysesiv, mosepors, nikkende brøndsel, nyserøllike, pindsvineknop, rødel, smalbladet dunhammer, smalbladet kæruld, stiv star, sværtevæld, tormentil, trævlekrone, tørst, vandmynte og vellugtende gulaks.

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet  

Rublad-familien
Haveplanter
Blå blomster
Flerårige urter
Engplanter
Bjerreby

Bjerreby er en landsby på øen Tåsinge med . Bjerreby er beliggende i Bjerreby Sogn tre kilometer syd for Lundby, 12 kilometer syd for Svendborg og 10 kilometer vest for Rudkøbing. Byen tilhører Svendborg Kommune og er beliggende i Region Syddanmark.

Kirken 
Sankt Mortens Kirke er kun 100 år gammel, men der har altid ligget en kirke oppe på toppen af "bjerrebybakken".
Grunden til at kirken kun er 100 år gammel er at den gamle kirke der lå der skulle renoveres, men dengang kunne de ikke renovere den, så derfor rev de den ned, og byggede en ny, på præcis samme sted.

Kilder 

Byer i Svendborg Kommune
Tåsinge
Elevatordrengene

Elevatordrengene var et funk-/rock-band, der spillede deres første koncert på Marselisborg Gymnasium i Århus i 1980.

Med opstilling i en tidligere elevatorskakt, blev de, af fredagens fællessamlings faste sprechtstallmeister, Ole Thingsted, præsenteret som "Elevatordrengene!" Ole Thingsted navngav dermed bandet – som ikke engang havde et navn ved starten af dets karriere.

Medlemmer 
Elevatordrengene bestod fra første færd af primus motor, forsanger og tekstforfatter George Armistead Work IV, percussionist Uffe Isaksen, bassist Jesper Mardahl, el-guitar og komponist Palle Torp saxofonist og komponist Niels Hoppe-trak basunist Stig Buhl og trommeslager Claes Antonsen. Bandet blev en succes i det århusianske, drevet af "drengenes" – det blev senere deres bandnavn – entusiasme og deres ikke tidstypiske funky music. 

Elevatordrengene slog sig fast som band og som enkeltpersoner, og især Claes Antonsen fra The Antonelli Orchestra og Palle Torp fra Sko/Torp har slået deres navne fast. I 1983 startede Thomas Helmig som forsanger i bandet. I 1985 gik Elevatordrengene i opløsning, men blev allerede samme år gendannet med næsten samme besætning, (med ny bassist, og uden blæsere) som Thomas Helmig Brothers.

Rockgrupper fra Danmark
Etableret i 1980
Ophørt i 1985
Erik Moseholm

Erik Moseholm (13. maj 1930 i Fredericia - 12. oktober 2012 i København) var en dansk kontrabassist, komponist og musikadministrator.

Allerede som teenager spillede han med sin egen gruppe i fødebyen Fredericia og kom 1948 til København, hvor han hurtigt placerede sig blandt de betydeligste jazzmusikere. Som musiker har han spillet såvel jazz som klassisk musik, dokumenteret på et halvt hundrede plader bl.a. med internationale solister, som f.eks. Don Byas og Eric Dolphy, samt med bl.a. kammerensemblet Societas Musica og som solist med Copenhagen Symphony Orchestra. Han har komponeret for alle orkesterstørrelser, skrevet teater- og filmmusik og har ledet alle orkesterstørrelser fra duo op til Radiojazzgruppen på 14 medlemmer.

I årene 1961-1966 var han leder af Radiojazzgruppen og blev derefter programmedarbejder i Danmarks Radio, hvor han bl.a. var administrativ og kunstnerisk leder af Radioens Big Band. Fra 1992-1997 var han var rektor for Rytmisk Musikkonservatorium. Igennem årene har han været blandt initiativtagerne til mange tiltag inden for den rytmiske musik. Bl.a.
 orkesterturnéer til skoler 
 årlige undervisningsstævner på højskoler
 Copenhagen Jazz & Rock Guides
 Workshopscenen som samarbejdsorgan for studerende indenfor alle kunstarter
 komponisternes forening DJBFA
 Dansk Jazzmusiker Forening (DJF)
 FaJaBeFa
 Nordisk Workshop 
 NORDJAZZ.

Derudover har han været "President of the UNESCO-IMC-Congress", om musikundervisning i rytmisk musik og Bestyrelsesformand for Revy- og Morskabsmuseet og Artistic Director for European Jazz Youth Orchestra. 

Efter 1998 har han optrådt som bassist og komponist med sin hustru, historiefortælleren og skuespilleren Vigga Bro, i forestillinger med egen musik og egne tekster. Desuden var han Ghostwriter og redaktør på vennen og kollegaen Jesper Thilos anekdotiske bog "Man ska' ku' se komikken", som udkom på Forlaget Lindhardt og Ringhof i år 2000. Samt skrevet bøgerne: "Den hemmelige krystal" en bog om Radiojazzgruppen, "Be on time" og "Da den moderne dansemusik kom til Danmark"

Hædersbevisninger 
Erik Moseholm har modtaget en lang række hædersbevisninger. Bl.a. blev han i 1958 Årets Danske Jazzmusiker og i 1960 kåret til årets bedste bassist i Europa ved Jazzfestivalen i Juan-Les-Pins i Frankrig. I 1988 fik han dronningens fortjensmedajle og i 1998 blev han Ridder af Dannebrog. Derudover har han fået mange af branchens egne anerkendelser.

Kilder 
 Gyldendals encyklopædi
 Fra en tysk entusiast  
 Komponist- og sangskriverbasen 
 Ole Izard Høyer: Erik Moseholm : en undersøgelse af hans betydning som musiker, initiativtager og entusiast for dansk jazz
 Erik Moseholm: Den hemmelige krystal (en bog om Radiojazzgruppen)

Eksterne henvisninger 
 
 
 

Danskere i 1900-tallet
Bassister fra Danmark
Komponister fra Danmark
Riddere af Dannebrog
Personer i Kraks Blå Bog (afdøde)
Jazzmusikere fra Danmark
Filmkomponister fra Danmark
Modtagere af Kryger-prisen
Personer fra Fredericia
Modtagere af Ben Webster Prisen
Brighton & Hove Albion F.C.

Brighton & Hove Albion Football Club er en engelsk fodboldklub fra byen Brighton & Hove. Klubben spiller i Premier League.

Nuværende Spillertrup

Udlånt

Referencer

Eksterne henvisninger 

Albion F.C., Brighton & Hove
Fodboldklubber i England
Etableret i 1901
Park Avenue

Park Avenue (4th Avenue) er en bred avenue som ligger på Manhattan i New York City, USA. Park Avenue starter fra 8th Street til 14th Street og fører trafikken nordover og sydover.

Historie 

Park Avenue blev også kaldt "Fourth Avenue". I 1830'erne gik New York og Harlem togrute langs Park Av, togruten var delvis dækket med vej og græs i midten akkurat som man ser den i dag.

Gader på Manhattan
Poul Malmkjær

Poul Malmkjær (født 25. september 1934 i Vordingborg) er en dansk forfatter og filmhistoriker.

Malmkjær er autodidakt inden for filmvidenskaben, og hans karriere her begyndte, da han blev assistent i arkivet på Det Danske Filmmuseum. Senere blev han redaktør på tidsskriftet Kosmorama. Han var i en længere periode fra 1960'erne ansat i DR, hvor han havde ansvaret for kanalens filmrepertoire, og han var blandt andet vært for programmet Natkassen, der præsenterede film af mere eksperimenterende karakter. Senere blev han leder af redaktionen for TV-Drama. Hans karriere i DR sluttede i 1996.

Derudover har Poul Malmkjær skrevet en række bøger, heriblandt en biografi om skuespilleren Asta Nielsen. Han har haft biroller i filmene Kære Irene (1971) og Blind makker (1976).

Bibliografi 
Poul Malmkjær har blandt andet skrevet følgende bøger:
 Buñuel. Statements og antistatements (1968)
 Groucho Marx. Marx for viderekommende (1985)
 Hurra for Hollywood (1987)
 Casanova (1989)
 Sansernes erotik (1990)
 Forfløjne ord – en respektløs ordbog (1994)
 Hvad siger I så, mine damer og herrer – rundt om Hemingway (1994)
 Udødelige ord – kendte og ukendte menneskers sidste ord (1996)
 Det kan jo smutte (1996)
 Du ligner et omvandrende argument for fødselskontrol (1996)
 Den sjove, den flove og den virk'lig grove (1987)
 Gøgler og generaldirektør (1997)
 Asta – mennesket, myten og filmstjernen (2000, om Asta Nielsen)
 Gyldne dråber – vid om vin og spiritus (2000)
 Det sku' jeg aldrig ha' sagt (2000)
 Okkenej okkeja (2000, om Christian Arhoff)
 Bordets glæder – kulinariske citater (2001)
 Sagt om sex (2001)
 Tricks, tryllerier, gåder og sjov for hele familien (2004)
 Familiens store quizbog (2007)
 Masser af tricks, tryllerier, gåder og sjov (2009)
 Flere tricks, tryllerier, gåder og sjov (2009)
 Hunde er vel også en slags mennesker (2019)

Referencer 

Faglitterære forfattere fra Danmark
Dansksprogede forfattere fra Danmark
Chef (South Park)

Jerome "Chef" McElroy var en tilbagevendende karakter i Comedy Central-tv-serien South Park. Chef optræder som drengenes mentor og redder gerne trådene ud for dem. 

Chefs stemme er indtalt af blues- og soulsanger Isaac Hayes.

Pr. 1. afsnit i sæson 10 blev Chef skrevet ud af serien – angiveligt pga. uoverenstemmelser med forfatterne Trey Parker og Matt Stone i forbindelse med afsnittet Trapped in the Closet – og hans stemme bruges sporadisk fra gamle lydklip, som han før har indtalt i serien.

Signalement af Chef 
 Alder – Mellem 40 og 50 år
 Køn – Mand
 Hårfarve – Sort
 Stilling – Kok
 Religion – Kristendom (Islam i en enkelt episode)
 Første optræden – Cartman Gets an Anal Probe (13. august 1997)
 Sidste optræden – The Return of Chef (22. marts 2006)
 Beklædning – Mørkeblå sko, lilla bukser, stor rød T-shirt, en kokkehue, og et hvidt forklæde
 Stemmelagt af – Isaac Hayes

Figurer fra South Park
Baruth/Mark

Baruth/Mark er en by i landkreis Teltow-Fläming i den den tyske delstat Brandenburg.

Geografi 
Baruth/Mark omfatter dele af landskaberne Fläming og Baruther Urstromtals. Den ligger i nærheden af Spreewald omkring 40 kilometer fra sydgrænsen af Berlin

Baruth/Mark grænser til følgende kommuner (fra nord, og med uret rundt): Am Mellensee, Zossen, Teupitz, Halbe, Rietzneuendorf-Staakow, Golßen,
Steinreich, Dahme/Mark, Niederer Fläming, Nuthe-Urstromtal.

Bydele, landsbyer og bebyggelser 
 Baruth/Mark med bydelen Klein Ziescht
 Dornswalde
 Groß Ziescht med bydelen Kemlitz
 Horstwalde
 Klasdorf med bydelen Glashütte
 Ließen
 Merzdorf
 Mückendorf
 Paplitz
 Petkus med bydelen Charlottenfelde
 Radeland
 Schöbendorf

Baruther Glashytte 

I 1716 blev der opført en glashytte i det skovklædte område mellem Klasdorf, Friedrichshof og Dornswalde, og stedet udviklede sig til landsbyen Glashütte. I glashytten blev der i det 19. århundrede fremstillet hvide lampeskærme, som med sin regelmæssige lysspredning, vakte opsigt ved den første verdensudstilling i Paris.

Glasproduktionen blev indstillet i 1980. Nu er Glashütte et fredet mindesmærke, og med sine 30 bygninger en levende museumsby.

Eksterne henvisninger 

 Baruther Museumsdorf Glashytte
Bristol Rovers F.C.

Bristol Rovers Football Club er en engelsk fodboldklub fra byen Bristol. Klubben spiller i League One.

Klubben blev grundlagt i 1883 med navnet Black Arabs F.C., og var kendt under navnene Eastville Rovers og Bristol Eastville Rovers indtil 1899, hvor navnet blev ændret til det nuværende Bristol Rovers.

Klubben spiller sine hjemmekampe på Memorial Stadium.

Fodboldklubber i England
Etableret i 1883
Rovers F.C.
BWF Super Series

BWF Super Series er en badminton-turnering, der organiseres af Badminton World Federation (BWF) for de bedste spillere i verden. Turneringen samler en række af de hidtidige store internationale turneringer, så resultaterne herfra giver spillerne point til verdensranglisten. Super Series afsluttes med et finalestævne.

Planen om BWF Super Series blev offentliggjort 14. december 2006 og forløb første gang i 2007-sæsonen. Imidlertid var der ikke plads i turneringskalenderen til finalestævnet, der derfor i første omgang er udsat på ubestemt tid (til 2008). 2008-udgaven gik på trods af den manglende 2007-finale i gang som planlagt.

Turneringer i Super Series 

For at indgå i Super Series skal en turnering have en præmiesum på mindst 200.000 USD. Der er præmie til alle spillere, der når hovedrunden. 32 spillere eller par indgår i hovedrunden i hver turnering. 
Super Serien omfatter følgende turneringer:

Eksterne henvisninger 
 Super Series på BWF's hjemmeside 

Badmintonturneringer
Carlisle United F.C.

Carlisle United Football Club er en engelsk fodboldklub fra byen Carlisle. Klubben spiller i League Two.

Eksterne henvisninger 

Fodboldklubber i England
Etableret i 1904
Carlisle
Cheltenham Town F.C.

Cheltenham Town Football Club er en engelsk fodboldklub fra byen Cheltenham. Klubben spiller i landets fjerdebedste række, League Two. De spiller deres hjemmekampe på stadionet Whaddon Road. Klubben blev stiftet i 1887

Fodboldklubber i England
Etableret i 1887
Cheltenham